**Výročná správa Rady školy pri ZŠ s MŠ Klin za rok 2021**

1. **Pôsobnosť a poslanie Rady školy**

Rada školy (RŠ) je zriadená podľa § 24 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a vyhlášky Ministerstva školstva Slovenskej republiky č. 291/2004 Z .z. , ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení s pôsobnosťou v rámci školy, pri ktorej je zriadená.

Rada školy je iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov školy v oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto školy z pohľadu školskej problematiky.

RŠ pri ZŠ s MŠ  Klin začala svoju pôsobnosť na **Ustanovujúcom zasadnutí Rady školy, ktoré sa konalo dňa** **16.03.2017** v ZŠ v Kline. Otvorenie a privítanie členov vykonala riaditeľka školy Mgr. Alexandra Jaňáková. Členov privítal a poprial veľa chuti do práce aj starosta obce p. Štefan Peňák. Funkčné obdobie orgánu školskej samosprávy je podľa § 24 ods. 16 zákona č. 596/2003 Z. z. štyri roky a končí dňa **15.03.2021. Nakoľko funkčné obdobie rady školy uplynulo 16.03.2021, v dôsledku krízovej situácie spôsobenej šírením vírusu Covid 19, predĺžil starosta obce pán Karol Revaj funkčné obdobie rady školy až do skončenia krízy.**

Novozvolená RŠ pri ZŠ s MŠ  Klin začala svoju pôsobnosť na **Ustanovujúcom zasadnutí Rady školy, ktoré sa konalo dňa** **24.06.2021** v ZŠ v Kline. Otvorenie a privítanie členov vykonala riaditeľka školy Mgr. Alexandra Jaňáková. Členov privítal a poprial veľa chuti do práce aj starosta obce p. Karol Revaj. Funkčné obdobie orgánu školskej samosprávy je podľa § 24 ods. 16 zákona č. 596/2003 Z. z. štyri roky a končí dňa **23.06.2025.**

**3. Zloženie RŠ :**

## Za členov Rady školy pri ZŠ s MŠ Klin boli zvolení a delegovaní

nasledovní zástupcovia ( do 24.06.2021):

## **a) za pedagogických zamestnancov:** 1.Mgr. Renáta Prisažná

2.Mgr. Soňa Feniková

**b) za nepedagogických zamestnancov:** 1. Dana Svetlošáková

**c) za rodičov:** 1. Mária Katráková

2. Michaela Jendroľová

3. Ing. Janka Lajdová

4. Jaroslava Šimková

**d) delegovaní zástupcovia obce:** 1. Viliam Bahleda

2. Dušan Gonšenica

3. Ing. Peter Jendroľ

4. Bc. Andrea Laššáková Kekeľáková

Predsedom RŠ pri ZŠ s MŠ Klin je Mgr. Renáta Prisažná.

Podpredsedom RŠ pri ZŠ s MŠ Klin je Ing. Janka Lajdová.

## Za členov Rady školy pri ZŠ s MŠ Klin boli zvolení a delegovaní

nasledovní zástupcovia ( od 24.06.2021):

## **a) za pedagogických zamestnancov:** 1.Mgr. Renáta Prisažná

2.Mgr. Soňa Feniková

**b) za nepedagogických zamestnancov:** 1. Dana Svetlošáková

**c) za rodičov:** 1. Mária Katráková

2. Mária Katráková

3. Bc. Andrea Laššáková Kekeľáková

4. Michaela Kviateková

**d) delegovaní zástupcovia obce:** 1. Dušan Gonšenica

2. Ing. Peter Jendroľ

3. Dávid Mišek

4. Pavol Večerek

Predsedom RŠ pri ZŠ s MŠ Klin je Mgr. Renáta Prisažná.

Podpredsedom RŠ pri ZŠ s MŠ Klin je Mgr. Soňa Feniková.

**4. Činnosť Rady školy:**

Rada školy sa schádza podľa potreby, najmenej však 4-krát ročne. Pracuje

podľa navrhnutého štatútu. **Na zasadnutí rady školy dňa 11.10.2021 členovia rady školy jednohlasne schválili zmenu Štatútu rady školy pri ZŠ s MŠ Klin , ktorá sa týkala článku 6, bodu 5, že sa rada školy bude schádzať podľa potreby, najmenej však 3- krát ročne.**

V uplynulom kalendárnom roku prebehlo zasadnutie RŠ 3-krát, v dôsledku pandemickej situácie sa uskutočnili len 3 zasadnutia.

**Zasadnutie naplánované na 23.3. 2021** sa kvôli pandémii koronavírusu Covid-19, na základe ktorej Ministerstvo školstva, vedy, výskumu a športu Slovenskej republiky podľa ustanovenia § 3 ods. 8 vyhlášky č. 231/2009 Z. z. Ministerstva školstva SR o podrobnostiach o organizácii školského roka na základných školách, na stredných školách, na základných umeleckých školách, na praktických školách, na odborných učilištiach a na jazykových školách v dôsledku ohrozenia života a zdravia detí, žiakov alebo zamestnancov škôl a školských zariadení na základe rozhodnutia hlavného hygienika a záverov Ústredného krízového štábu, ktoré je zapríčinené šírením respiračného ochorenia vyvolaného novým koronavírusom COVID-19 **neuskutočnilo.**

**Druhé zasadnutie** sa konalo **24.06.2021.**

Bolo to **Ustanovujúce zasadnutie RŠ**.

Otvorenie Ustanovujúceho zasadnutia Rady školy a privítanie členov vykonala riaditeľka školy Mgr. Alexandra Jaňáková. Členov privítal a poprial veľa chuti do práce aj starosta obce, p. Karol Revaj. Prebehli voľby predsedu a podpredsedu rady školy.

**Tretie zasadnutie** sa konalo **24.06.2021. ( po skončení ustanovujúceho zasadnutia ).**

Predseda RŠ oboznámil členov s Výročnou správou za rok 2020, ktorá obsahovala:

1. pôsobnosť a poslanie RŠ
2. zloženie RŠ
3. prehľad činností vykonávaných v kalendárnom roku
4. ďalšie údaje.

Správa je prístupná u predsedu RŠ, u zriaďovateľa, v sídle RŠ a na internetovej stránke školy.

Na základe situácie šírenia vírusu Covid 19 a usmernenia ministerstva školstva prebehol v tomto školskom roku zápis detí do 1. ročníka formou online prihlášky bez osobnej účasti žiakov a rodičov v dňoch od 19. – 23. apríla 2021. Zapísaných bolo 37 detí ( 16 chlapcov a 21 dievčat ), do 1. ročníka nastúpi 32 detí, 5 žiaci majú odloženú školskú dochádzku. Triedna p.uč. 1.A bude Mgr. Katarína Lipiaková a  1.B Mgr. Elenka Mišeková. V budúcom školskom roku sa predpokladá počet detí v ZŠ 333, v MŠ bolo podaných 135 žiadostí, z toho bolo 14 detí neprijatých, v ŠKD 51 detí .

Riaditeľka školy zhodnotila výchovno-vzdelávacie výsledky za školský rok 2020/2021. Hodnotiaca správa obsahovala:

1. Hodnotenie prospechu a správania žiakov
2. Hodnotenie dochádzky žiakov
3. Reprezentácia školy vo vedomostných a športových súťažiach
4. Mimoškolské aktivity
5. Realizáciu výučby a spôsob hodnotenia žiakov v jednotlivých predmetoch počas mimoriadneho vyučovania

Pani učiteľka MŠ, Mgr. Soňa Feniková, oboznámila členov RŠ so Správou o výchovno-vzdelávacej činnosti, jej výsledkoch a podmienkach v školskom roku 2020/2021. Následne prebehlo jednohlasné schválenie správy.

Riaditeľka školy , Mgr. Alexandra Jaňáková, oboznámila členov RŠ s  Rámcovým učebným plánom na školský rok 2021/2022 pre primárne a nižšie sekundárne vzdelávanie. Rámcový plán bol následne členmi rady jednohlasne schválený.

Riaditeľka školy oboznámila členov RŠ s Finančným a hmotným zabezpečením  ZŠ s MŠ Klin.

Predseda Rady školy zhodnotil prácu rady. V školskom roku 2020/2021 sa uskutočnili 3 zasadnutia, na ktorých sa riešila školská problematika. Marcové zasadnutie bolo kvôli šíreniu COVID – 19 zrušené.

Nakoľko sa výchovná poradkyňa, Mgr. Anna Huráková, nemohla zo zdravotných dôvodov zúčastniť zasadnutia, Správu o rozmiestnení žiakov v školskom roku 2020/2021 predniesol predseda rady školy. V tomto školskom roku bolo rozmiestnených 30 žiakov na stredné školy. Z toho 15 dievčat, 15 chlapcov. **8.ročné gymnázium-** 3 žiačky.

Činnosť školského poradcu sa v šk. roku 2020/2021 sa realizovala podľa plánu práce školského poradcu na šk. rok 2020/2021. Priebežne sa plnili stanovené úlohy vyplývajúce z činnosti školského poradcu na základnej škole. Činnosť školského poradcu bola konzultovaná s vedením školy a triednymi učiteľmi.

V  programe PROFORIENT boli tieto spracované a budú zaslané na ŠVS Michalovce v elektronickej podobe. Pravidelne sa realizoval zber informácií o záujme žiakov pre ŠVS Michalovce, podľa harmonogramu ŠVS Michalovce. Splnil sa harmonogram prijímacieho pokračovania na SŠ v určených termínoch. V školskom roku boli splnené všetky úlohy podľa harmonogramu zberu informácii.

Bola odoslaná databáza k Testovaniu T 9 2021 k 30.11.2020.

Počas triednych aktívov boli rodičom žiakov 9.r ročníkov a 8. ročníkov poskytnuté informácie o programe Proforient,  [www.svsmi.sk](http://www.svsmi.sk).

Počas školského roka nastala mimoriadna situácia z dôvodu Covid 19. Mnohé aktivity výchovného poradenstva boli zrušené. Žiaci 9. ročníka sa zúčastnili Testovania 9 – ako vybraná vzorka škôl 9.6.2021. Žiaci okrem testovania vypĺňali aj dotazník ohľadom dištančného vzdelávania.

Termíny podania talentových prihlášok sa posunuli do 10.4.2021. Komunikácia so žiakmi a rodičmi ohľadom prihlášok prebiehala telefonicky a mailom. Podpisovanie prihlášok sa uskutočnilo za prísnych bezpečnostných opatrení koncom marca.

Prihlášky boli odoslané v stanovenom čase.

Žiaci robili prijímacie pohovory v stanovenom čase a na školy boli prijímaní na základe výsledkov z prijímacích pohovorov.

Po prijatí žiakov na SŠ kontaktovali rodičia školskú poradkyňu. Pri neprijatí žiakov sa podávali prihlášky na druhé kolo v termíne do 22.6.2021.

Všetci žiaci našej školy sú prijatí na vybrané odbory v druhom kole.

V júni žiaci 8. ročníka robili Identifikáciu Kariérového Profilu dňa 2.6.2021.

Po spolupráci s Cpppap v Námestove žiaci vyplnili informovaný súhlas.

Testovania sa zúčastnili všetci žiaci 8. ročníka.

Vyhodnotenie kariérového profilu bude prebiehať v mesiaci september 2021.

Riaditeľka školy informovala o vymaľovaní hornej budovy MŠ počas letných prázdnin od 5.7.2020, o potrebe oplotenia dolnej MŠ.

V MŠ budú otvorené 2 oddelenia aj počas letných prázdnin ( navštevovať ich bude približne 30 detí ).

Starosta obce, pán Karol Revaj, poďakoval všetkým členom za aktívnu prácu v rade školy a vyzdvihol spoluprácu školy s obecným úradom.

**Tretie zasadnutie** sa konalo **dňa** **11.10.2021.**

Predsedkyňa RŠ otvorila zasadnutie, oboznámila členov s Plánom zasadnutí RŠ v školskom roku 2021/2022. Všetci prítomní sa mali možnosť k nemu vyjadriť.

Riaditeľka školy Mgr. Alexandra Jaňáková predniesla Správu o výchovno – vzdelávacej činnosti, jej výsledkoch a podmienkach za školský rok 2020/2021. Správu o výchovno – vzdelávacej činnosti v MŠ predniesla pani učiteľka MŠ Mgr. Soňa Feniková. Všetci prítomní sa mali možnosť k nej vyjadriť. Správu za predchádzajúci školský rok predkladá riaditeľ školy po jej schválení v pedagogickej rade príslušnému orgánu školskej samosprávy, t.j. Rade školy. Prílohou správy je vyjadrenie Rady školy k predkladanej správe. Riaditeľ školy správu zverejní v škole na príslušnom mieste a na internetovej stránke školy najneskôr do 31.12. príslušného kalendárneho roka.

**Na zasadnutí členovia rady školy jednohlasne schválili zmenu štatútu, ktorá sa týkala článku 6, bodu 5, že sa rada školy bude schádzať podľa potreby, najmenej však 3- krát ročne.**

Riaditeľka školy informovala o počte žiakov a triednictve v školskom roku 2021/2022.

Informovala tiež o krúžkovej činnosti na škole a aktivitách, ktoré sú však kvôli šíreniu Covid 19 pozastavené. Riaditeľka školy informovala o prebiehajúcich  aktivitách a športovo-vedomostných súťažiach ZŠ – Zber papiera, Účelové cvičenie pre žiakov 2. stupňa, Deň zdravej výživy a Jabĺčkový deň, ZRPŠ.

Riaditeľka školy ďalej informovala členov rady o výchovno-vyučovacom procese, ktorý prebieha podľa ŠKVP a v tomto školskom roku ho ovplyvňujú rôzne usmernenia MŠ počas mimoriadnej situácie v súvislosti s ochorením Covid – 19. Súčasnú situáciu hodnotila ako veľmi náročnú, žiaci počas polroka, kedy boli doma, stratili základné školské návyky. Neustále sú v očakávaní, že sa škola uzavrie a oni budú môcť byť doma a teda je veľmi ťažké ich motivovať k práci. Taktiež všetky usmernenia vlády a MŠ prichádzajú veľmi neskoro a stále sa menia a toto tiež neprispieva k pokojnému priebehu VV procesu a celkového nastavenia školy. Informovala o situáciách, kedy triedy zostávajú v karanténach, o objavovaní sa psychických problémov u detí, o tom , že prebiehajú sedenia s deťmi s pracovníkmi z CPPaP. Škola dostáva samotesty, ktoré sa následne rodičia vyzdvihnú a v prípade potreby môžu deti doma otestovať.

**Na záver by som chcela poďakovať členom RŠ za  aktívnu prácu a účasť na zasadnutiach počas uplynulého kalendárneho roka.**

Predseda RŠ: Mgr. Renáta Prisažná